Source: http://www.europarl.europa.eu/doceo/document/A-8-2018-0439_MT.html
Timestamp: 2019-08-25 12:22:02+00:00
Document Index: 988530

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar l-abbozz ta' regolament tal-Parlament Ewropew u tal-Kunsill li jemenda l-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea
Proċedura : 2018/0900(COD)
Ċiklu relatat mad-dokument : A8-0439/2018
752k 82k
dwar l-abbozz ta' regolament tal-Parlament Ewropew u tal-Kunsill li jemenda l-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea
– wara li kkunsidra t-talba mill-Qorti tal-Ġustizzja ppreżentata lill-Parlament u lill-Kunsill, fil-verżjoni riveduta tagħha (02360/2018),
– wara li kkunsidra l-Artikolu 256(1) u it-tieni paragrafu tal-Artikolu 281 tat-Trattat dwar il-Funzjonament tal-Unjoni Ewropea u l-Artikolu 106a(1) tat-Trattat li jistabbilixxi l-Komunità Ewropea tal-Enerġija Atomika, skont liema artikoli l-abbozz ta' att ġie preżentat lill-Parlament (C8–0132/2018),
– wara li kkunsidra l-Artikolu 294(3) u (15) tat-Trattat dwar il-Funzjonament tal-Unjoni Ewropea,
– wara li kkunsidra l-opinjoni tal-Kummissjoni (COM(2018)0534),
– wara li kkunsidra l-Artikoli 48 u 59 tar-Regoli ta' Proċedura tiegħu,
– wara li kkunsidra r-rapport tal-Kumitat għall-Affarijiet Legali u l-opinjoni tal-Kumitat għall-Affarijiet Kostituzzjonali (A8-0439/2018),
2. Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill, lill-Kummissjoni, lill-Qorti tal-Ġustizzja u lill-parlamenti nazzjonali.
Abbozz tal-Qorti tal-Ġustizzja
(4) Barra minn hekk, mill-eżami mwettaq mill-Qorti tal-Ġustizzja u mill-Qorti Ġenerali jirriżulta li diversi appelli jiġu ppreżentati f'kawżi li jkunu diġà bbenefikaw minn eżami doppju, l-ewwel minn awtorità amministrattiva indipendenti u mbagħad mill-Qorti Ġenerali, u li numru minn dawn l-appelli jiġu miċħuda mill-Qorti tal-Ġustizzja minħabba li jkunu manifestament infondati jew minħabba li jkunu manifestament inammissibbli. Għalhekk, sabiex il-Qorti tal-Ġustizzja tkun tista' tikkonċentra fuq il-kawżi li jeħtieġu l-attenzjoni kollha tagħha, hemm lok, għall-finijiet ta' amministrazzjoni tajba tal-ġustizzja, li jiġi introdott, għall-appelli li jirrigwardaw dan it-tip ta' kawżi, mekkaniżmu ta' eżami preliminari għall-ammissjoni. B'hekk, tkun il-parti li tkun qiegħda tikkontesta deċiżjoni tal-Qorti Ġenerali f'tali kawżi li jkollha tikkonvinċi fil-bidu nett lill-Qorti tal-Ġustizzja bl-importanza tal-kwistjonijiet imqajma fl-appell tagħha għall-unità, għall-koerenza jew għall-iżvilupp tad-dritt tal-Unjoni.
(4) Barra minn hekk, mill-eżami mwettaq mill-Qorti tal-Ġustizzja u mill-Qorti Ġenerali jirriżulta li diversi appelli jiġu ppreżentati f'kawżi li jkunu diġà bbenefikaw minn eżami doppju, l-ewwel minn awtorità amministrattiva indipendenti, bħall-Uffiċċju tal-Proprjetà Intellettwali tal-Unjoni Ewropea, l-Uffiċċju Komunitarju tal-Varjetajiet tal-Pjanti, l-Aġenzija Ewropea għas-Sustanzi Kimiċi, l-Aġenzija Ewropea tas-Sikurezza tal-Avjazzjoni u mbagħad mill-Qorti Ġenerali. Ħafna minn dawn l-appelli relatati ma' kawżi fejn awtorità amministrattiva indipendenti tkun diġà ġiet adita qabel l-azzjoni quddiem il-Qorti Ġenerali, jiġu miċħuda mill-Qorti tal-Ġustizzja minħabba li jkunu manifestament infondati jew minħabba li jkunu manifestament inammissibbli. Għalhekk, sabiex il-Qorti tal-Ġustizzja tkun tista' tikkonċentra fuq il-kawżi li jeħtieġu l-attenzjoni kollha tagħha, hemm lok, għall-finijiet ta' amministrazzjoni tajba tal-ġustizzja, li jiġi introdott, għall-appelli li jirrigwardaw dan it-tip ta' kawżi, mekkaniżmu ta' eżami preliminari għall-ammissjoni. B'hekk, tkun il-parti li tkun qiegħda tikkontesta deċiżjoni tal-Qorti Ġenerali f'tali kawżi li jkollha tikkonvinċi fil-bidu nett lill-Qorti tal-Ġustizzja bl-importanza tal-kwistjonijiet imqajma fl-appell tagħha għall-unità, għall-koerenza jew għall-iżvilupp tad-dritt tal-Unjoni.
(5) Fid-dawl taż-żieda kostanti tan-numru ta' kawżi ppreżentati quddiem il-Qorti tal-Ġustizzja, u konformement ma' dak li ntqal fl-ittra tal-President tal-Qorti tal-Ġustizzja tal-Unjoni Ewropea, tat-13 ta' Lulju 2018, hemm lok, f'dan l-istadju, li tingħata prijorità lill-implimentazzjoni tal-mekkaniżmu ta' eżami preliminari għall-ammissjoni tal-appelli hawn fuq imsemmi. L-eżami tal-parti tat-talba tal-Qorti tal-Ġustizzja tas-26 ta' Marzu 2018 dwar it-trasferiment parzjali tar-rikorsi għal nuqqas ta' twettiq ta' obbligu lill-Qorti Ġenerali għandha ssir fi stadju ulterjuri, wara l-preżentazzjoni, f'Diċembru 2020, tar-rapport fuq il-funzjonament tal-Qorti Ġenerali previst fl-Artikolu 3(1) tar-Regolament 2015/2422 tal-Parlament Ewropew u tal-Kunsill, tas-16 ta' Diċembru 2015.
(5) Fid-dawl taż-żieda kostanti tan-numru ta' kawżi ppreżentati quddiem il-Qorti tal-Ġustizzja, u konformement ma' dak li ntqal fl-ittra tal-President tal-Qorti tal-Ġustizzja tal-Unjoni Ewropea, tat-13 ta' Lulju 2018, hemm lok, f'dan l-istadju, li tingħata prijorità lill-implimentazzjoni tal-mekkaniżmu ta' eżami preliminari għall-ammissjoni tal-appelli hawn fuq imsemmi. L-eżami tal-parti tat-talba tal-Qorti tal-Ġustizzja tas-26 ta' Marzu 2018 dwar it-trasferiment parzjali tar-rikorsi għal nuqqas ta' twettiq ta' obbligu lill-Qorti Ġenerali jenħtieġ li ssir fi stadju ulterjuri, wara l-preżentazzjoni, f'Diċembru 2020, tar-rapport fuq il-funzjonament tal-Qorti Ġenerali, b'mod partikolari dwar l-effiċjenza tal-Qorti Ġenerali, l-effettività u l-bżonn ta' żieda fin-numru ta' mħallfin għal 56, previst fl-Artikolu 3(1) tar-Regolament 2015/2422 tal-Parlament Ewropew u tal-Kunsill, tas-16 ta' Diċembru 2015, fejn il-progress fil-qasam tal-bilanċ bejn is-sessi fi ħdan il-Qorti Ġenerali jenħtieġ li jiġi evalwat ukoll. Sabiex jintlaħaq dan l-objettiv, sostituzzjonijiet parzjali f'dik il-Qorti jenħtieġ li jiġu organizzati b'tali mod li l-gvernijiet tal-Istati Membri gradwalment jibdew jinnominaw żewġ Imħallfin għall-istess sostituzzjoni parzjali bl-għan li għaldaqstant jintgħażlu mara u raġel, ladarba l-kundizzjonijiet u l-proċeduri stabbiliti fit-Trattati jiġu rispettati.
Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea
(-1a) L-Artikolu 8 huwa sostitwit b'dan li ġej:
Id-dispożizzjonijiet ta' l-Artikoli 2 sa 7 japplikaw għall-Avukati Ġenerali.
Id-dispożizzjonijiet tal-Artikoli 2 sa 7 għandhom japplikaw għall-Avukati Ġenerali mutatis mutandis."
Artikolu 58a – paragrafu 1
L-eżami tal-appelli ppreżentati mid-deċiżjonijiet tal-Qorti Ġenerali li jirrigwardaw deċiżjoni ta' Bord tal-Appell tal-Uffiċċju tal-Proprjetà Intellettwali tal-Unjoni Ewropea, tal-Uffiċċju Komunitarju tal-Varjetajiet tal-Pjanti, tal-Aġenzija Ewropea għas-Sustanzi Kimiċi, jew tal-Aġenzija Ewropea tas-Sikurezza tal-Avjazzjoni għandu jkun suġġett għall-ammissjoni preliminari tagħhom mill-Qorti tal-Ġustizzja.
Meta korp amministrattiv indipendenti, li l-membri tiegħu ma jkunux marbuta b'istruzzjoni meta jieħdu d-deċiżjoni tagħhom, għandu jiġi adit qabel ma jkun jista' jiġi ppreżentat rikors quddiem il-Qorti Ġenerali, l-eżami tal-appell ippreżentat mid-deċiżjoni ta' din tal-aħħar għandu jkun suġġett għall-ammissjoni preliminari tiegħu mill-Qorti tal-Ġustizzja.
Artikolu 58a – paragrafu 3
Id-deċiżjoni dwar l-ammissjoni għandha tkun motivata u għandha tiġi ppubblikata.
Id-deċiżjoni dwar l-ammissjoni jew le tal-appell għandha tkun debitament motivata u għandha tiġi ppubblikata.
Il-funzjonament tajjeb tal-Qorti tal-Ġustizzja huwa essenzjali għall-ħarsien tad-dritt taċ-ċittadini tal-Unjoni. Ir-riforma tas-sistema tal-qrati tal-Unjoni Ewropea, adottata f'Diċembru 2015, trid tiġi sfruttata bl-aħjar mod possibbli, u s-setgħat tal-Qorti Ġenerali u tal-Qorti tal-Ġustizzja jridu jitqassmu b'tali mod li ċ-ċittadini tal-UE jkunu jistgħu jiksbu l-ġustizzja bil-ħeffa u b'mod effikaċi. Il-proposta tal-Qorti tal-Ġustizzja, bil-modifiki tagħha għall-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea, hija fondamentalment konsistenti ma' dan l-objettiv.
L-adattamenti termnoloġiċi għar-riforma ta' Lisbona jagħmlu sens.
Jintlaqa' wkoll b'sodisfazzjoni it-trasferiment tal-kompetenza għat-trattament ta' kawżi ta' annullament marbutin man-nuqqas ta' implimentazzjoni korretta ta' sentenza mogħtija mill-Qorti tal-Ġustizzja skont l-Artikolu 260(2) jew (3) tat-TFUE.
Fil-prinċipju, jintlaqa' b'sodisfazzjon il-ħolqien ta' proċedura li biha, għal ċerti kategoriji ta' appelli, il-Qorti tal-Ġustizzja minn qabel tawtorizza jew tirrifjuta li ċerti appelli jipproċedu. Madankollu, il-korpi amministrattivi indipendenti individwali ma għandhomx jiġu elenkati wieħed wieħed. Minflok, għandu jittieħed approċċ astratt u ġeneriku sabiex din id-dispożizzjoni tkun imfassla b'mod li jilqa' għall-ġejjieni. Barra minn hekk, għandu jiġi ċċarat fit-test li din id-deċiżjoni għandha tkun iġġustifikata u ppubblikata mhux biss fil-każ ta' awtorizzazzjoni, iżda wkoll f'dak ta' rifjut.
Għal dak li jirrigwarda l-kwistjoni tat-trasferiment possibbli lill-Qorti Ġenerali ta' kompetenza għad-deċiżjoni ta' prim istanza dwar ċerti kategoriji ta' proċeduri għal ksur tat-Trattati, jidher tajjeb li nistennew l-adozzjoni tar-rapport dwar il-funzjonament tal-Qorti Ġenerali li għandu jinħareġ f'Diċembru 2020. Dak ir-rapport se jkompli mit-tlestija tat-tielet stadju tar-riforma tal-istruttura tal-qrati Ewropej (Settembru 2019); se tiffoka fuq l-effiċjenza tal-Qorti Ġenerali u fuq il-valur taż-żieda fl-għadd ta' mħallfin għal 56, jekk fil-fatt tkun meħtieġa tali żieda. F'dan ir-rigward, se jitqies ukoll is-suċċess li jkun inkiseb fl-istabbiliment ta' bilanċ bejn is-sessi fil-Qorti Ġenerali. F'dak li jirrigwarda t-trasferiment tal-kompetenza fil-qasam tal-proċedimenti ta' ksur tat-Trattati, għandu jitqies li dan huwa l-aktar strument b'saħħtu li l-Kummissjoni għandha f'idejha fil-konfront tal-Istati Membri li jonqsu milli jikkonformaw mad-dritt tal-Unjoni. B'hekk dawn il-proċedimenti huma meħtieġa għall-implimentazzjoni effikaċi tad-dritt tal-UE. Għandu jiġi żgurat li, f'każ ta' trasferiment tal-kompetenza lill-Qorti Ġenerali, ma jiġrix li t-tul tal-proċedimenti jkompli jitwal. Barra minn hekk, għandu jitqies jekk dan it-trasferiment ikunx xieraq, fid-dawl tal-proporzjon relattivament żgħir ta' proċedimenti ta' ksur tat-Trattati meta mqabbla mal-għadd totali ta' kawżi pendenti. Hawnhekk tqum b'mod partikolari l-kwistjoni tal-idoneità għall-ilħiq tal-għan ta' bidla strutturali.
OPINJONI tal-Kumitat għall-Affarijiet Kostituzzjonali (29.11.2018)
Ir-Rapporteur jaqbel mal-objettivi prinċipali tal-proposta, b'mod partikolari mal-għoti lill-Qorti tal-Ġustizzja tal-kompetenza esklussiva li tiddeċiedi r-rikorsi għal annullament marbuta man-nuqqas ta' eżekuzzjoni adegwata ta' sentenza mogħtija minnha taħt l-Artikolu 260(2) jew (3) tat-TFUE. Madankollu, ir-rapporteur iqis li:
il-proposta tista' tiġi kkumplementata bil-possibbiltà li l-imħallfin jippubblikaw opinjonijiet separati, inklużi dawk li ma jaqblux, u jipproponi emendi għall-artikoli rilevanti tal-Istatut tal-Qorti. Il-prattika ta' opinjonijiet separati hija komuni għall-biċċa l-kbira tal-Istati Membri u hija ġeneralment permessa fil-qrati internazzjonali, bħall-Qorti Internazzjonali tal-Ġustizzja u l-Qorti Ewropea tad-Drittijiet tal-Bniedem. Il-possibbiltà ta' opinjonijiet separati ttejjeb il-kwalità tad-deċiżjonijiet tal-Qorti, speċjalment meta r-raġunament tal-Qorti jista' jkun diffiċli li jiġi segwit preċiżament peress li l-qorti kellha tinkorpora fehmiet parzjalment diverġenti sabiex issib kompromess fost l-imħallfin. L-opinjonijiet individwali jistgħu jħajru lill-maġġoranza biex jittrattaw b'mod espliċitu l-fehmiet tal-minoranza u biex jikkontestaw il-validità tal-argumenti legali tagħha, filwaqt li l-fehmiet ta' dawk li ma jaqblux jinżammu separati, b'mod li jiżgura sentenza aktar espliċita, koerenti, tinftiehem u, fl-aħħar mill-aħħar, awtorevoli u konvinċenti. Opinjonijiet separati jistgħu jantiċipaw żviluppi sussegwenti fil-ġurisprudenza tal-Qorti. Jistgħu wkoll itejbu d-djalogu ġudizzjarju mal-qrati nazzjonali, li jkunu kkonfrontati b'sentenzi motivati aħjar, li fihom l-opinjonijiet legali differenti kollha – u speċjalment dawk tal-qorti tar-rinviju – jiġu kkunsidrati b'mod espliċitu u b'mod sħiħ. L-espressjoni ta' opinjonijiet individwali bl-ebda mod ma tkun obbligatorja u l-imħallfin jibqgħu ħielsa li jiddeċiedu jekk jippubblikawx opinjoni separata jew le. Huwa ċar li preferenza għat-trasparenza fuq is-segretezza tista' biss tikkontribwixxi għall-proċess ta' demokratizzazzjoni tal-Unjoni Ewropea.
Il-Kumitat għall-Affarijiet Kostituzzjonali jistieden lill-Kumitat għall-Affarijiet Legali, bħala l-kumitat responsabbli, biex jieħu inkunsiderazzjoni l-emendi li ġejjin:
(-1) L-Artikolu 2 hu sostitwit b'dan li ġej:
Qabel ma jassumi l-kariga kull Imħallef għandu, quddiem il-Qorti tal-Ġustizzja mlaqqa' f'seduta pubblika, jaħlef li jwettaq id-dmirijiet tiegħu b'imparzjalità u skond il-kuxjenza u li jħares is-segretezza tad-deliberazzjonijiet tal-Qorti tal-Ġustizzja.
Qabel ma jassumi l-kariga kull Imħallef għandu, quddiem il-Qorti tal-Ġustizzja mlaqqa' f'seduta pubblika, jaħlef li jwettaq id-dmirijiet tiegħu b'imparzjalità u skont il-kuxjenza u, mingħajr preġudizzju għat-tieni paragrafu tal-Artikolu 36, li jħares is-segretezza tad-deliberazzjonijiet tal-Qorti tal-Ġustizzja. '
(-1b) L-Artikolu 35 huwa sostitwit b'dan li ġej:
Id-deliberazzjonijiet tal-Qorti tal-Ġustizzja għandhom ikunu u jibqgħu sigrieti.
Mingħajr preġudizzju għat-tieni paragrafu tal-Artikolu 36,id-deliberazzjonijiettal-Qorti tal-Ġustizzja għandhom ikunu u jibqgħu sigrieti.
L-Artikoli 2, 8, 35, 36 u 47 tal-Istatut, kif emendati b'dan ir-Regolament, għandhom ikunu applikabbli għal każijiet imressqa quddiem il-Qorti tal-Ġustizzja jew il-Qorti Ġenerali wara d-data meta dan ir-Regolament jidħol fis-seħħ.